**MYRSKYLÄN SEURAKUNTA PÖYTÄKIRJA 7 - 2015**

**Kirkkoneuvosto**

**Aika: MA 19.10.2015 klo 16.30**

**Paikka: Seurakuntakoti**

**Jäsenet:** Antola Tuomas kirkkoherra  
Virén Päivi varapuheenjohtaja

Löfqvist Carita liittyi joukkoon klo 16.45

Ikonen Virpi liittyi joukkoon klo 17.00

Petas Ann-Mari

Salminen Timo

Viljaniemi Ari poissa, varajäs. Eeva Lydecken

Muut läsnäoloon oikeutetut:

Sjölund Henrik kirkkovaltuuston puheenjohtaja

Fabritius Markku kirkkovaltuuston varapuheenjohtaja

Anttila Anne talouspäällikkö, esittelijä, sihteeri

**KÄSITELTÄVÄT ASIAT § 78 – 89**

78 § KOKOUKSEN AVAUS

79 § LAILLISUUDEN JA PÄÄTÖSVALTAISUUDEN TOTEAMINEN

80 § KAHDEN PÖYTÄKIRJANTARKASTAJAN JA ÄÄNTENLASKIJAN VALINTA

81 § KOKOUKSEN TYÖJÄRJESTYKSEN HYVÄKSYMINEN

82 § KIRKKOHERRAN VIRANHALTIJAPÄÄTÖKSET

83 § DIAKONIN VALINTA   
84 § HAUTAUSMAAKIINTEISTÖT

85 § MYRSKYLÄN KUNNASSA SIJAITSEVAN LIITÄNNÄISALUEEN 504-896-6-2  
 LAKKAUTTAMINEN

86 § LÄSNÄOLOJÄSENEN NIMEÄMINEN MÄNTSÄLÄN SEURAKUNNAN

KEHITYSVAMMAISTYÖN JOHTOKUNTAAN

87 § MUUT ESILLE TULEVAT ASIAT

88 § SEURAAVAN KOKOUKSEN AIKA

89 § OIKAISUVAATIMUSOHJE JA KOKOUKSEN PÄÄTÖS

**ESITYSLISTA**

78 § KOKOUKSEN AVAUS

Puheenjohtaja avaa kokouksen.

**PÄÄTÖS:** Puheenjohtaja avasi kokouksen klo 16.45

79 § LAILLISUUDEN JA PÄÄTÖSVALTAISUUDEN TOTEAMINEN

Kirkkoneuvoston ohjesääntö 5 §: ”Kutsu toimitetaan jäsenille viimeistään viisi päivää ennen kokousta. Kutsuun on liitettävä luettelo käsiteltävistä asioista.”

KL 7:4: ”Seurakunnan toimielin on päätösvaltainen, kun enemmän kuin puolet jäsenistä on saapuvilla”.

**Päätösesitys:** Kokous todetaan lailliseksi ja päätösvaltaiseksi.

**PÄÄTÖS:** Kokous todettiin lailliseksi ja päätösvaltaiseksi

80 § KAHDEN PÖYTÄKIRJANTARKASTAJAN JA ÄÄNTENLASKIJAN VALINTA

Viimeksi pöytäkirjantarkastajina toimivat Päivi Virén ja Virpi Ikonen.

**Päätösesitys:** Pöytäkirjantarkastajiksi valitaan aakkosjärjestyksen mukaan seuraavat paikalla olevat kirkkoneuvoston jäsenet.   
**PÄÄTÖS:**  Pöytäkirjantarkastajiksi valittiin Carita Löfqvist ja Timo Salminen

81 § KOKOUKSEN TYÖJÄRJESTYKSEN HYVÄKSYMINEN

**Päätösesitys:** Esityslista hyväksytään kokouksen työjärjestykseksi.

**PÄÄTÖS:** Esityksen mukaan

82 § KIRKKOHERRAN VIRANHALTIJAPÄÄTÖKSET

**PÄÄTÖS:** Merkittiin tiedoksi kirkkoherran viranhaltijapäätökset

83 §               DIAKONIN VALINTA

Kirkkoneuvosto 31.08.2015 § 62

Pitkäaikainen diakonian viranhaltija Helka Fabritius on jäämässä eläkkeelle 1.3.2016 alkaen. Seurakunta on käynnistänyt virantäyttöprosessin. Virasta on ilmoitettu internetissä ja Kotimaa lehdessä. Kirkkoneuvosto valitsi kokouksessaan 31.08.2015 diakoninviran työryhmään Tuomas Antolan, Päivi Virénin, Henrik Sjölundin ja Markku Fabritiuksen. Työryhmä on haastatellut hakijat (5 hakijaa) aikataulun mukaisesti ja esittää valitsemansa hakijan kirkkoneuvoston hyväksyttäväksi. Liitteenä haastattelutyöryhmän kokousmuistio (liite 1) ja vertailutaulukko hakijoista (liite 2).

**Päätösesitys:** Työryhmä esittää valitsemansa hakijan diakonin virkaan kirkkoneuvoston hyväksyttäväksi (ks. liite 1)

**PÄÄTÖS:**  Kirkkoneuvosto valitsi diakonian vakituiseen ja kokoaikaiseen virkaan Raisa Muikun neljän kuukauden koeajalla ja varalle Mari Munne-Kärkelän. Virkasuhde alkaa 15.2.2016. Viran palkkaus on vaatimusryhmä 502 mukainen.

84 § HAUTAUSMAAKIINTEISTÖT

Hautausmaana käytettävän kiinteistön tulee pääsääntöisesti olla hautausmaan ylläpitäjän omistuksessa.  Seurakunnan tulee varmistaa, että sillä on lainhuudot tai kirjatut oikeudet kaikkiin hautausmaakiinteistöihinsä. Kiinteistö ei saa olla kiinnityksen kohteena eikä siihen saa kohdistua muita erityisiä oikeuksia. Hautausmaan ylläpitäjä voi luovuttaa hautausmaakäytössä olevan kiinteistön vain, jos luovutuksensaajalla on oikeus hautausmaan ylläpitoon. Hautausmaat on muodostettava erillisiksi kiinteistöiksi. *Hautausmaakiinteistöillä ei lain perustelujen mukaan tulisi sijaita muita kuin hautausmaan yhteydessä olevia kirkollisia rakennuksia ja hautausmaan käyttöä palvelevia rakennuksia. Perinteisiä vain kirkon ja hautausmaan käsittäviä kiinteistöjä ei yleensä tarvitse jakaa. Kun rakennus sijaitsee hautausmaakiinteistöllä, niin hautaustoimilain mukaiset käyttöoikeuden rajoitukset koskevat myös rakennuksen maapohjaa. Hautausmaan perustamisesta on tehtävä ilmoitus lainhuuto- ja kiinnitysrekisteriin.*

Hautaustoimilaki 5.5.2003 /457 10 §

Ilmoitukset lainhuuto- ja kiinnitysrekisteriin

Lainhuuto- ja kiinnitysrekisteriin on tehtävä merkintä 9 §:n 2 ja 3 momentissa tarkoitetusta vallintarajoituksesta asianomaisen kiinteistön tai oikeuden kohdalle.

**Päätösesitys:** Kirkkoneuvosto esittää seuraavasti;  
A) Kirkkoneuvosto antaa talouspäällikölle valtuudet käynnistää toimenpiteet hautausmaakiinteistön erottamiseksi omaksi kiinteistöksi ja vallintarajoituksen merkitsemiseksi. Maanmittautoimituksen yhteydessä mukaan kutsutaan Henrik Sjölund, Markku Fabritius ja Timo Salminen.

B) Talouspäällikkö selvittää kiinteistöverolaskelman kiinteistöt

**Päätös:** A)Esityksen mukaan

B) Esityksen mukaan

85 § MYRSKYLÄN KUNNASSA SIJAITSEVAN LIITÄNNÄISALUEEN 504-896-6-2  
 LAKKAUTTAMINEN

Alueellinen tienpitoviranomainen Uudenmaan elinkeino-, liikenne- ja ympäristökeskus (myöh. ELY-keskus) esittää Myrskylän kunnassa sijaitsevan liitännäisalueen 504-896-6-2 lakkauttamista, koska sitä ei enää tarvita tienpitotarkoituksiin. Ennen lakkauttamispäätöksen tekemistä kuullaan asianosaisia ja varataan heille mahdollisuus muistutuksen tekemiseen. Menettely on maantielain 28 §:n ja 95 §:n mukainen. Seurakunta on asianosaisena maanomistajana.

Mahdollisen muistutuksen jättämiseen on varattu aikaa 30.10.2015 asti. Muistutuksen pohjana voidaan käyttää ”selvitys naapurin kuulemisesta” -lomaketta tai kirje voidaan muotoilla itse.

Uudenmaan ELY-keskus tekee liitännäisalueeseen lakkauttamista koskevan päätöksen kuultuaan asianosaisia. Uudenmaan ELY-keskus hakee vireille maantielain 75 §:n mukaisen maantietoimituksen lakkautumispäätöksen antamisen jälkeen. Maantietoimituksessa käsitellään, mihin kiinteistöihin alue siirretään ja siirrosta aiheutuvat korvaukset.

**Päätösesitys:** Kirkkoneuvoston kokouksessa laaditaan selvitys naapurin kuulemiseen, jossa seurakunta esittää mahdolliset omat huomautukset asiaan.

**PÄÄTÖS:** Myrskylän seurakunta puoltaa liitännäisalueen lakkauttamista ja ilmaisee kiinnostuksensa siitä, että seurakunnan maapohjalla sijaitseva halli siirretään seurakunnan omistukseen.

86 § LÄSNÄOLOJÄSENEN NIMEÄMINEN MÄNTSÄLÄN SEURAKUNNAN

KEHITYSVAMMAISTYÖN JOHTOKUNTAAN

Myrskylän seurakunta osallistuu sopijaseurakuntana kehitysvammaistyön järjestämiseen alueella. Sopijaseurakunnista valitaan joka toinen vuosi edustaja johtokuntaan. Vuosiksi 2016-17 Myrskylästä valitaan läsnäolojäsen.

**Päätösesitys:** Valitaan läsnäolojäseneksi Mervi Saarinen.

**PÄÄTÖS:** Esityksen mukaan.

87 § MUUT ESILLE TULEVAT ASIAT

88 § SEURAAVAN KOKOUKSEN AIKA

Seuraava kirkkoneuvoston kokous pidetään ke 25.11. klo 17 srk-kodilla

89 § OIKAISUVAATIMUSOHJE JA KOKOUKSEN PÄÄTÖS

**Päätösesitys:** Puheenjohtaja antaa oikaisuvaatimusohjeen ja päättää kokouksen.  
**PÄÄTÖS:**

KOKOUKSEN PUOLESTA:

Tuomas Antola Anne Anttila

Puheenjohtaja Sihteeri

Kirkkoneuvoston tähän tehtävään valitsemina olemme tarkastaneet pöytäkirjan ja todenneet sen kokouksen kulun ja siinä tehtyjen päätösten mukaiseksi.

Myrskylässä . .2015 Myrskylässä . .2015

Timo Salminen Carita Löfqvist

Pöytäkirjantarkastaja Pöytäkirjantarkastaja

Tämän kokouksen tarkastettu pöytäkirja on ollut julkisesti nähtävänä Myrskylän seurakunnan kirkkoherranvirastossa 2015.

Todistaa Myrskylän kirkkoherranvirastossa 2015.

Tuomas Antola  
kirkkoneuvoston puheenjohtaja